Záujemcovia

Žiadosť o vysvetlenie \_ odpoveď

**Prístroj pre plnenie a servis klimatizácií – CP 34/2024**

Dobrý deň,

dňa 17.10.2024 bola obstarávateľskej organizácií doručená žiadosť o vysvetlenie k zákazke CP 34/2024 \_ Prístroj pre plnenie a servis klimatizácií.

**Žiadosť o vysvetlenie:**

Dobrý deň.
Verejný obstarávateľ uviedol v Prílohe č. 1 Špecifikácia predmetu zákazky nasledovné :
Požadované vlastnosti prístroja: možnosť použitia pre tri druhy chladiva
Dovoľujeme si Verejného obstarávateľa požiadať o vysvetlenie, nakoľko na trhu, a ani vzorový prístroj WAECO ASC 6400 G LE, nedokáže naraz plniť 3 druhy chladiva.
Aj podľa technického listu daného vzorového prístroja si musí obsluha vybrať presný typ chladiva na použitie kompatibilné s daným vozidlom. Tomu sa prispôsobuje aj použitie príslušných hadíc. Rovnako tak neexistuje, žeby prístroj prešiel "prečistením u obsluhy" a následne by obsluha použila iný typ chladiva. V tomto prípade by prístroj musel ísť do servisu k výrobcovi . V prípad takéhoto použitia by iné vozidlo ostalo kontaminované nesprávnym typom chladiva.
Takže to znamená, že akonáhle si obsluha vyberie typ chladiva, tak ostane tento prístroj použiteľný iba na daný typ podľa výberu.
Na trhu sú prístroje, ktoré dokážu plniť dve druhy chladiva, majú dve rôzne sady pripojených hadíc a dve nádoby s chladivom. Tieto prístroje sú momentálne to najmodernejšie čo trh ponúka.

Na základe vyššie uvedené žiadame o vysvetlenie či nedošlo iba k zlej interpretácií od Obstarávateľa, nakoľko podmienky s 3 druhmi chladiva naraz nie je splniteľná.
Alebo Verejný obstarávateľ žiada prístroj, ktorý je prispôsobený na výber z troch druhov chladiva, ale obsluha si vyberie iba jeden druh a ten bude s prístrojom aj používať. Pri tejto možnosti je nutné, poupraviť špecifikáciu nakoľko potrebujete pripojovacie hadice na tri rôzne druhy chladiva a tým sa aj cena zariadenia zvyšuje.
Ďakujeme

**Odpoveď obstarávateľa:**

Dobrý deň,

na základe žiadosti o vysvetlenie si dovoľujem zaslať vyjadrenie zadávateľa predmetnej zákazky:

"V uvedenom prípade sa neuvažuje o súbežné plnenie dvomi alebo viacerými druhmi chladív. Predpokladá sa s použitím chladiva R134a. To znamená, že postačuje uviesť cenu príslušenstva pre tento druh chladiva."

S pozdravom obstarávateľ